Materialije
předłoha k wućišćenju
Přewjedźenje
Dźěći lubuja rěčne hry a hrónčka. Hrónčka sej wot dźěći žadaja, na zwuk rěče kedźbować. Wobchadźenje (Umgang) z hrónčkami ma dźěćom wuwědomić, zo nima rěč jenož wobsah, ale tež formu, kotraž je słyšeć. Předčitajće hrónčko a akcentujće słowa. Po tym hrónčko zhromadnje z dźěćimi linku po lince wospjetujće. Tempo ma so po dźěćoch, tak zo móža wšitcy jednotliwe linki sobu powědać. Hdyž dźěći hrónčko wobknježa, je na wšelake wašnje wospjetujće. Hrónčko na přikład šeptajće, jara wótře prajće abo přiběrajo wótřišo a woteběrajo mjelčišo. Dźěći njech hrónčko tež wospjetuja, z tym zo jedne dźěćo po druhim stajnje jednu linku praji.
Na štomach w našej zahrodźe,
wjele sadu k jědźi je.
Zběram pilnje do korba,
krušwy a tež jabłuka.
Ze sadom nětko wjesele,
chwatam domoj do kuchnje.
Hromadźe zes maćerku
dobry tykanc napjeku.
Tež wowka přińdźe popołdnju,
na kofej a bjesadu.
slv_Latn ces_Latn umb_Latn szl_Latn szl_Latn szl_Latn por_Latn hrv_Latn szl_Latn quy_Latn ces_Latn szl_Latn szl_Latn hau_Latn